stanford-oval/wikipedia huggingface dataset:
Ping Hai (1935)
Valmistus

Alus tilattiin Kiangnan Dock and Engineering Worksiltä, missä köli laskettiin 28. kesäkuuta 1931. Mukdenin välikohtaus 18. syyskuuta 1931 ja tammikuun 28. päivän välikohtaus 28. tammikuuta – 3. maaliskuuta 1932 hidastivat rakennustöitä. Japani keskeytti ensin tavarantoimitukset ja lopulta japanilaiset avustajat poistuivat Kiinasta. Alus piti laskea vesille 10. lokakuuta 1933, mutta se laskettiin lopulta saksalaisten avustamana vesille 28. syyskuuta 1935 ja otettiin palvelukseen 18. kesäkuuta 1936.
Alukselta puuttuivat lentokoneen vaatimat tilat, ja sen propulsiojärjestelmä oli heikompitehoinen kuin sisaraluksellaan. Aluksen ilmatorjuntajärjestelmänä oli sisaraluksesta poiketen saksalainen 88 millimetrin tykit, koska Japani ei toimittanut alun perin suunniteltuja aseita alukselle.
Palvelus

Alus oli Kiinan tasavallan laivaston lippulaivana huhtikuusta 1937 alkaen. Toisen Kiinan-Japanin sodan alettua se oli laivastonsa merkittävimpänä aluksena keisarillisen Japanin laivaston ilmavoimien kohteena Shanghain taistelun alettua. Japanin hyökätessä Kiangyin linnoitukseen, joka valvoi Jangtse-jokea Nankingin lähistöllä. Alus upposi 23. syyskuuta sisaraluksensa kanssa Kagalta ja Shanghain ympäristön kentiltä nousseiden koneiden ilmahyökkäyksissä.
Vuonna 1938 Japani nosti hylyn, koska se ei ollut pahoin ruostunut jokivedessä. Alus luovutettiin Wang Jong-Wein johtamalle laivastolle, mutta lopulta se päätettiin pitää keisarillisen Japanin laivastolla. Alus hinattiin Saseboon, jossa se varustettiin ensin majoitustilaksi nimellä Mishima ja lopulta saattajaksi nimellä Yasoshima 10. kesäkuuta 1944. Alus luokiteltiin ensin rannikkovartiolaivaksi ja sitten saattajaksi. Alukselta poistettiin kaikki risteilijän aseistus ja se varustettiin tutkalla ja tavanomaisin japanilaisin kaksitoimisin tykein sekä ilmatorjunta-asein.
Yasoshima aloitti taistelutehtävät 25. syyskuuta 1944 osallistuen Leytenlahden taisteluun. Sen jälkeen se suojasi saattueita. Yhdysvaltain laivaston lentotukialuksilta USS Ticonderogalta ja USS Langleyltä nousseet lentokoneet yllättivät Yasoshiman suojaaman kahden kauppa-aluksen saattueen Luzonin länsipuolella. Lentokoneet upottivat kaikki kolme alusta 25. marraskuuta 1944.
Aiheesta muualla

Kuvia tai muita tiedostoja aiheesta Ping Hai (1935) Wikimedia Commonsissa
Polkagris

Polkagris-makeisia.
Polkagris on perinteinen ruotsalainen makeinen. Se keksittiin Grännan kaupungissa Smoolannissa 1800-luvulla. Se valmistetaan sokerista, vedestä ja etikasta ja maustetaan piparminttuöljyllä tai -aromilla. Polkagris on tavallisesti tangonmuotoinen, väriltään valko-punainen
Polkagris on myös drinkki, joka maistuu hieman makeiseltaselvennä. Se sisältää votkaa, grenadiinia, crème de mentheä, Spriteä ja kaksi kirsikanpalaa.
Polkagris-nimi viittaa makeisen syntyaikana suosittuun polkkatanssiin. Gris tarkoittaa ruotsin kielessä nykyään porsasta; 1800-luvulla se oli myös makeisen yleisnimitys.
Pimeä virtaus

Yleistä
Maailmankaikkeus
Kaikkeuden ikä
Kaikkeuden muoto
Kosmologian aikajana
Varhainen kaikkeus
Alkuräjähdys
Alkuräjähdyksen aikajana
Inflaatio
Ydinsynteesi
GWB
Neutriinotausta
Kosminen mikroaaltotausta
Laajeneva kaikkeus
Punasiirtymä
Hubblen laki
Kaikkeuden metrinen laajeneminen
Kaikkeuden kiihtyvä laajeneminen
Fridmanin yhtälöt
FLRW-metriikka
Rakenteen muodostuminen
Kaikkeuden muoto
Rakenteen muodostuminen
Galaksien muodostuminen
Galaksimuuri
Suuren mittakaavan rakenne
Kaikkeuden tulevaisuus
Lämpökuolema
Kaikkeuden lopullinen kohtalo
Osatekijät
Lambda-CDM-malli
Pimeä aine
Pimeä energia
Pimeä virtaus
Kosmologian kokeita
Havaitseva kosmologia
CoBE
BOOMERanG
Planck
WMAP
n • k •
Pimeä virtaus on galaksijoukkojen havaittu suuren mittakaavan liike, joka ei suuntaudu satunnaisiin suuntiin. Nimestään huolimatta ilmiö ei liity pimeään aineeseen eikä pimeään energiaan vaan noudattaa näiden termien määrittämää tapaa nimittää havaittua mutta alkuperältään tuntematonta asiaa pimeäksi.[lähde? ]
Tutkimus

Pimeä virtaus havaittiin tutkimalla kolmen vuoden ajan Sunyaevin–Zel'dovichin ilmiötä WMAP-satelliitin tuottamasta datasta. Nämä osoittivat galaksijoukkojen liikkeessä säännönmukaisen suuntautumisen kohti noin 20 asteen laajuista taustataivaan aluetta, joka Maasta katsottuna sijaitsee Kentaurin ja Purjeen tähdistöjen suunnalla. Ilmiö on mielenkiintoinen,kenen mukaan? sillä nykyisten kosmologisten mallien mukaan suuren mittakaavan rakenteiden liikkeen pitäisi suuntautua satunnaisiin suuntiin kosmisen taustasäteilyn suhteen.[lähde? ]
Ilmiö kuvattiin tieteelle arvostetussa Astrophysical Journal Letters -julkaisusarjassa 20. lokakuuta 2008 ja jatkossa tutkimusta laajennetaan kattamaan yhä useampien galaksijoukkojen liike. Ilmiön ensimmäisenä julkaisseet tutkijat arvelevat virtauksen saaneen alkunsa pian alkuräjähdyksen jälkeen nykyisin havaittavia galaksijoukkoja edeltäneiden rakenteiden vuorovaikutuksesta jonkin sellaisen rakenteen kanssa, joka on jäänyt maailmankaikkeuden inflatorisen laajenemisen tuloksena näkyvän maailmankaikkeuden ulkopuolelle. Jos näin on, kyseessä on ensimmäinen havainto näkyvän maailmankaikkeuden ulkopuolella sijaitsevien rakenteiden olemassaolosta.[lähde? ]
Havainto on saanut osakseen jonkin verran kritiikkiä, mutta toistaiseksi se vaikuttaa todelliselta[lähde? ].
Sijainti

Aluksi pimeän virtauksen lähteen uskottiin olevan Kentaurin ja Vesikäärmeen tähdistöjen suunnalla, mikä vastasi painovoima-anomalia suuren attraktorin sijaintipaikkaa. Nykytiedon mukaan vaikuttaa kuitenkin, että suuren attraktorin vaikutuksen lähde on Kulmaviivoittimen galaksijoukon läheisyydessä ja pimeän virtauksen taas vieläkin kauempana havaittavan maailmankaikkeuden ulkopuolella. Kyseessä voisi olla erittäin kaukainen rakenne, ehkä jopa toinen maailmankaikkeus.[lähde? ]
Aiheesta muualla

Tieteen Kuvalehti: Mitä on universumin ulkopuolella?
Panoraamakuva taivaasta lähi-infrapunasäteilyn alueella.
Polkin piirikunta

Polkin piirikunta (Polk County) on kahdentoista piirikunnan nimi Yhdysvalloissa:
Polkin piirikunta, Arkansas
Polkin piirikunta, Florida
Polkin piirikunta, Georgia
Polkin piirikunta, Iowa
Polkin piirikunta, Minnesota
Polkin piirikunta, Missouri
Polkin piirikunta, Nebraska
Polkin piirikunta, Pohjois-Carolina
Polkin piirikunta, Oregon
Polkin piirikunta, Tennessee
Polkin piirikunta, Texas
Polkin piirikunta, Wisconsin
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Polkin piirikunta”, voi hakea sivunnimihaulla, laajalla sivunnimihaulla tai tekstihaulla.
Polkin piirikunta (Minnesota)

Polkin piirikunnan sijainti Minnesotassa.
Polkin piirikunta on Minnesotan koillisosassa Yhdysvalloissa sijaitseva piirikunta. Piirikunnan asukasluku oli vuoden 2019 arvion mukaan 31 364. Se laski vuoteen 2010 nähden 0,7 prosenttia. Piirikunnan pinta-ala on 5 105,2 neliökilometriä ja asukastiheys 6,1 asukasta neliökilometriä kohden. Piirikunnan pääkaupunki on Crookston. Alueen asukasluvultaan suurin kaupunki on East Grand Forks.
Preteriti

Preteriti (lat. praeteritum 'mennyt') on menneen ajan aikamuoto, joka ilmaisee selkeästi päättynyttä tapahtumista, mutta ei itsessään tämän ajankohtaa.
Preteriti eroaa imperfektistä siinä, että se ilmaisee päättynyttä toimintaa, jälkimmäinen taas – nimensä mukaisesti – lopputuloksen saavuttamisen tai tavoittelemisen suhteen epätäydellistä toimintaa, joka ei välttämättä ole myöskään vielä päättynyt. Preteritin ja perfektin välinen ero on puolestaan siinä, että perfekti määrittää selkeästi ajankohdan, johon verrattuna tekeminen on päättynyt.
Suomen kielessä imperfekti kielihistoriallisista syistä tosiasiallisesti pitkälti vastaa preteritiä (ks. alla): Esimerkiksi verbin juosta imperfektin indikatiivin ensimmäinen persoona juoksin ilmaisee, että juoksu on jo suoritettu loppuunsa, mutta ei sitä, milloin. Sen sijaan perfektistä olen juossut ei voida suoranaisesti päätellä, että juokseminen olisi päättynyt ilman, että lauseeseen liitetään muita, määritteleviä sanoja . Kantauralissa oli myös varsinainen preteriti, tunnus -j ja -sj, josta kehittyi ainakin useimmista tytärkielistä sittemmin kadonnut kieltoverbin menneen ajan taivutus. Aineisto viittaa siihen, että  -sj-tunnuksisen preteritin käyttö oli jo kantauralissa jollakin tavalla rajoittunutta, esimerkiksi juuri kieltoverbin yhteyteen, mutta varmaa tietoa asiasta ei ole. J-preteritistä kehittyi suomen imperfekti: meni-j-im > menin.
Englannin kielessä preteritiä käytetään lähes samalla tavalla kuin suomessakin. Esimerkiksi virkkeessä "I had a bike yesterday before it was stolen" on preteriti molemmissa lauseissa, joista jälkimmäinen on passiivissa. Lauseen voisi kääntää vaikka "Minulla oli pyörä vielä eilen ennen kuin se varastettiin". Tässä esimerkkivirkkeitä englannin preteritistä:
I was here before you came - Olin täällä ennen kuin sinä tulit
I knew it, you didn't - Minä tiesin, sinä et
How did you do it? - Miten teit sen?
Kysymyslauseessa käytetään apuverbiä did ja pääverbin perusmuotoa eli infinitiiviä.
Romaanisissa kielissä ja venäjässä preteriti vastaa tarkimmin suomen imperfektiä; portugalin preteriti ilmaisee hetkellistä tapahtumaa tai tekoa, päättynyttä, johonkin lopputulokseen johtanutta toimintaa, imperfekti taas menneisyydessä säännöllisesti toistunutta, tapamaista (ei vain määrätyt kerrat toistunutta) tekemistä tai tapahtumista.
Esimerkiksi verbi jogar 'pelata':
preteriti:  Ontem eu joguei xadrez — 'pelasin eilen šakkia' (hetkellinen, yksittäinen tapahtuma)
imperfekti: Quando eu era criança, jogava xadrez — 'kun olin lapsi, pelasin šakkia' (säännöllisesti toistunut, tapamainen tekeminen).
Prime Sales

| Prime Sales Oy |
| --- | --- |

Tunnuslause:  Puhumalla tuloksiin
Yritysmuoto:  Osakeyhtiö
Perustettu:  2012
Perustaja:  Joonas Puurunen
Toimitusjohtaja:  Joonas Puurunen
Kotipaikka:  Oulu
Toimiala:  Myynti ja markkinointi
Liikevaihto:  6,2 milj. euroa (2019)
Henkilöstö:  140 (2019)
Kotisivu:  www.primesales.fi
Infobox OKVirheellinen NIMI-arvo: 
Prime Sales Oy on vuonna 2012 Oulussa perustettu myyntiorganisaatio, jonka toiminnan pääpaino on telemarkkinointipalveluissa.  Yrityksen toimipisteet sijaitsevat Oulussa, Seinäjoella, Hämeenlinnassa, Tampereella sekä Porissa. Pääkonttori sijaitsee Oulussa.
Prime Sales työllistää valtakunnallisesti yli 140 henkilöä.
Yrityksen liikevaihto on ollut voimakkaassa kasvussa ja tilikauden 3/2019 liikevaihto oli 3,2 miljoonaa euroa ja tilikauden 3/2020 liikevaihto 4,4 miljoonaa euroa.
Yritys kuuluu Suomen Asiakkuusmarkkinointiliittoon (ASML).
Prime Sales Oy:n toimitusjohtaja Joonas Puurunen on valittu Pohjois-Pohjanmaan Yrittäjien vuoden nuoreksi yrittäjäksi 2020
Aiheesta muualla

"Puhelinmyyntiyhtiö Prime Sales avaa keväällä toimipisteen Mikkeliin ja palkkaa 15–20 työntekijää "
"28-vuotias Joonas Puurunen on Pohjois-Pohjanmaan Yrittäjien Vuoden nuori yrittäjä 2020"
"Pohjois-Pohjanmaan vuoden nuori yrittäjä oululaisen Prime Sales Oy:n Joonas Puurunen"
"Oma aktiivisuus poiki työpaikan 20 ihmiselle"[vanhentunut linkki] Jämsän Seutu 16.3.2020
Puhelinmyyjä soittaa kelloa kaupan merkiksi Lapin Kansa 20.09.2017.
"Haluamme olla esimerkki" Hämeenlinnan Kaupunkiuutiset 23.8.2017.
Primecoin

| Primecoin |
| --- | --- |

Keskuspankki:  Ei keskitettyä hallintoa
Esitelty:  7.7.2013
Symboli:  XPM, Ψ
Käyttäjät:  Kansainvälinen valuutta
Jaettava yksikkö:  mXPM (0,001 XPM) μXPM (0,000001 XPM)
Primecoin (merkki: Ψ; lyhenne: XPM) on avoimen lähdekoodin kryptovaluutta. Primecoinin on tehnyt Sunny King - sama henkilö, joka on tehnyt myös kryptovaluutta Peercoinin. Primecoin on Bitcoinin innoittama ja se käyttääkin paljon samaa lähdekoodia kuin Bitcoin.
19. marraskuuta 2013 yhden Primecoinin arvo oli noin 0,56 USD ja Primecoin-rahavarannon kokonaisarvo noin 1,7 miljoonaa USD.
Aiheesta muualla

Virallinen sivusto (Arkistoitu – Internet Archive) (englanniksi)
Quseir Amra

| Quseir Amra |
| --- | --- |
 Linnoitus ulkopuolelta.
Maailmanperintökohde
Sijainti:  Jordania  31°48′06.5″N, 36°35′14.3″E
Tyyppi:  Kulttuuriperintö
Kriteerit:  (i)(iii)(iv)
Tunnusnumero:  327
Valintahistoria
Valintavuosi:  1985
 
Quseir Amra  eli Qasr Amra on Itä-Jordanian aavikkolinnoituksista kuuluisin ja parhaiten säilynyt. Se on rakennettu 700-luvun alussa. Sitä pidetään yhtenä varhaisen islamilaisen taiteen ja arkkitehtuurin parhaista esimerkeistä.
Fresko: Nainen kylpylässä
Linnan rakennuttanut kalifi Walid I ruhtinaineen piti linnaa metsästys- ja rentoutumispaikkanaan. Sen seiniä peittävät freskot, joissa näkyy nyttemmin Lähi-idästä sukupuuttoon kuolleita eläimiä sekä hedelmiä ja vähäpukeisia naisia. Linnoituksessa on kylpyläosasto, joka kertoo roomalaisista vaikutteista.
Wikimedia Commonsissa on kuvia tai muita tiedostoja aiheesta .
Linnoitus on Unescon maailmanperintökohde.
Qusai Hussein

Qusai Hussein
Qusai Saddam Hussein al-Tikriti (arab. قصي صدام حسين التكريتي‎, Quṣai Ṣaddām Ḥusain al-Tikrītī, s 17. toukokuuta 1966 Bagdad – 22. heinäkuuta 2003 Mosul) oli Saddam Husseinin toiseksi vanhin poika. Hän johti erikoistasavaltalaiskaartia, erikoisturvallisuusorganisaatiota ja tasavaltalaiskaartia. Hänen väitetään antaneen määräyksen lukuisten šiiamuslimien surmaamiseen 1990-luvun kapinassa. Häntä pidettiin todennäköisimpänä Irakin seuraavana johtajana.
Qusai oli naimisissa, ja hänellä on neljä lasta. Hän oli Yhdysvaltain julkaisemalla etsityimpien irakilaisten listalla sijalla 2. Yhdysvaltain 101. laskuvarjodivisioonan joukot ampuivat hänet ja veljensä Udayn Mosulissa kuusituntisessa tulitaistelussa. Myös Qusain 14-vuotias poika sekä kolmikon mukana ollut henkivartija kuolivat taistelussa. Veljeksistä maksettiin 30 miljoonan dollarin palkkio.
Qeqertarsuaq

Qeqertarsuaq
Qeqertarsuaqin asutusta
| --- | --- |
Muut nimet:  Disko
Sijainti:  Atlantin valtameri, Qaasuitsup Grönlanti
Vesialue:  Diskolahti
Korkein kohta:  1 919 m
Pinta-ala:  8 578 km²
| --- | --- |
Asukasluku:  1 100
Suurin kaupunki:  Qeqertarsuaq
muokkaa - muokkaa wikitekstiä - muokkaa Wikidataa
Qeqertarsuaq eli Disko on saari Grönlannin länsipuolella. Saaren pinta-ala on noin 8 578 neliökilometriä, joten se on yksi maailman sadasta suurimmasta saaresta. Saaren etelärannikolla sijaitsee Qeqertarsuaqin kaupunki (ent. Diskofjord), jossa on muun muassa satama. Kaupungissa on noin tuhat asukasta. Saarella on Kööpenhaminan yliopiston arktinen tutkimusasema. Siellä on myös ruskohiili- ja rautamalmiesiintymiä.[lähde? ]
Aiheesta muualla

Kuvia tai muita tiedostoja aiheesta Qeqertarsuaq Wikimedia Commonsissa
Qeqertarsuaq (Arkistoitu – Internet Archive) Greenland.org
Pret A Manger

| Pret A Manger |
| --- | --- |
Perustettu:  1986
Perustaja:  Sinclair Beecham ja Julian Metcalfe
Kotipaikka:   Lontoo, Yhdistynyt kuningaskunta
Toimiala:  pikaruoka
Tuotteet:  voileivät
Kotisivu:  www.pret.com
Infobox OKNimi-testi OK: 
Pret A Manger on brittiläinen ravintolaketju, joka on erikoistunut lähinnä erilaisten valmiiden voileipien, patonkien ja salaattien myymiseen. Yrityksen nimi tulee ranskan kielen sanoista prêt à manger, joka tarkoittaa "valmis syötäväksi" (vrt. prêt-à-porter).
Pret A Mangerin perustivat Sinclair Beecham ja Julian Metcalfe Lontoossa vuonna 1986.[lähde? ] Suuri osa yrityksen myynnistä keskittyy edelleen Lontooseen, jossa lähes kolme neljäsosaa ketjun ravintoloista sijaitsee. Lontoon lisäksi Pret A Mangereita on muualla Britteinsaarilla, Hongkongissa ja Yhdysvalloissa.
Pret A Manger korostaa markkinoinnissaan tuotteidensa tuoreutta ja luonnollisia raaka-aineita.
Aiheesta muualla

Kuvia tai muita tiedostoja aiheesta Pret A Manger Wikimedia Commonsissa
Pret A Mangerin virallinen sivusto (englanniksi)
Pret A Manger Lontoossa
Quiché (departementti)

| Quiché |
| --- | --- |

 Sijainti
Valtio:  Guatemala
Hallinto:  
 – hallinnollinen keskus:  Santa Cruz del Quiché
Pinta-ala:  8 378 km²
Väkiluku (2018):  949 261
Quiché on yksi Guatemalan 22 departementista. Maan luoteisosassa sijaitsevan departementin hallinnollinen keskus on Santa Cruz del Quichén kaupunki, pinta-ala 8 378 neliökilometriä ja asukasluku 949 261; asukkaista peräti 88,6 prosenttia on mayaintiaaneja.
Providence (täsmennyssivu)

Providence voi tarkoittaa seuraavia:
Providence, Rhode Islandin osavaltion pääkaupunki Yhdysvalloissa
Providencen piirikunta, piirikunta Rhode Islandissa
Providence, yhdysvaltalainen rockyhtye
Providence, Calliston albumi vuodelta 2009
Providence, saari Mesurado-joessa Liberiassa
Providence, atolli Seychelleillä
Vain yksi elämä (Providence), yhdysvaltalainen televisiosarja
Viimeinen kirja (Providence), ranskalais-sveitsiläinen elokuva vuodelta 1977
HMS Providence (J325), Britannian Kuninkaallisen laivaston miinanraivaaja
USS Providence (SSN-719), Yhdysvaltain laivaston ydinsukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Providence”, voi hakea sivunnimihaulla, laajalla sivunnimihaulla tai tekstihaulla.
Power of the Sound

| Power of the Sound Rockin da North |
| --- | --- | --- |

Studioalbumin tiedot
 Studio : Sonicimage, Studio Init
 Julkaistu: 10. maaliskuuta 2006
 Formaatti: CD
 Tyylilaji: rap, rock, proge, punk, heavy, pop, klassinen
 Levy-yhtiö: Edel Records
Rockin da Northin muut julkaisut
| Star Warz 2003 | Power of the Sound 2006 |   |
Power of the Sound on hip hop -ryhmä Rockin da Northin albumi, joka julkaistiin 10. maaliskuuta 2006.
Kappaleet

Intro
Sama tahto vie huomiseen
Ei syntejä anteeksi saa
Storm of Salvation
Karnevaali etsii klovnejaan
Päältäpäin hyvää
Pois pahasta nukkumaan
Korttitalot romahtaa (lasten haitarihevi)
Hetken hiljaisuus
Vapaapudotus ja jyrkkä nousu
Still I Believe
Afrikantähti, monopoly ja elämä
Aiheesta muualla

Power of the Sound discogs.com -sivustolla
Primeira Ligan kausi 2016–2017

Primeira Ligan kausi 2016–2017 on järjestyksessään Portugalin pääsarjan Primeira Ligan 83. kausi.
Sarjataulukko

| Sij>  | Joukkuen • k •  | O | V | T | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- |
| 1 | Benfica (M) | 34 | 25 | 7 | 2 | 72 | 18 | +54 | 82 | Pääsee Mestarien liigan lohkovaiheeseen. |
| 2 | Porto | 34 | 22 | 10 | 2 | 71 | 19 | +52 | 76 | Pääsee Mestarien liigan lohkovaiheeseen. |
| 3 | Sporting CP | 34 | 21 | 7 | 6 | 68 | 36 | +32 | 70 | Pääsee Mestarien liigan play-off-kierrokselle. |
| 4 | Vitória de Guimarães | 34 | 18 | 8 | 8 | 50 | 39 | +11 | 62 | Pääsee Eurooppa-liigan lohkovaiheeseen. |
| 5 | Braga | 34 | 15 | 9 | 10 | 51 | 36 | +15 | 54 | Pääsee Eurooppa-liigan kolmannelle karsintakierrokselle. |
| 6 | Marítimo | 34 | 13 | 11 | 10 | 34 | 32 | +2 | 50 | Pääsee Eurooppa-liigan kolmannelle karsintakierrokselle. |
| 7 | Rio Ave | 34 | 14 | 7 | 13 | 41 | 39 | +2 | 49 |  |
| 8 | Feirense | 34 | 14 | 6 | 14 | 31 | 45 | −14 | 48 |  |
| 9 | Boavista | 34 | 10 | 13 | 11 | 33 | 36 | −3 | 43 |  |
| 10 | Estoril | 34 | 10 | 8 | 16 | 36 | 42 | −6 | 38 |  |
| 11 | Chaves | 34 | 8 | 14 | 12 | 35 | 42 | −7 | 38 |  |
| 12 | Vitória de Setúbal | 34 | 10 | 8 | 16 | 30 | 39 | −9 | 38 |  |
| 13 | Paços de Ferreira | 34 | 8 | 12 | 14 | 32 | 45 | −13 | 36 |  |
| 14 | Belenenses | 34 | 9 | 9 | 16 | 27 | 45 | −18 | 36 |  |
| 15 | Moreirense | 34 | 8 | 9 | 17 | 33 | 48 | −15 | 33 |  |
| 16 | Tondela | 34 | 8 | 8 | 18 | 29 | 52 | −23 | 32 |  |
| 17 | Arouca (P) | 34 | 9 | 5 | 20 | 33 | 57 | −24 | 32 | Putoaa LigaPro:hon. |
| 18 | Nacional (P) | 34 | 4 | 9 | 21 | 22 | 58 | −36 | 21 | Putoaa LigaPro:hon. |
1 2 3  Estoril voitti Chavesin ja Vitória de Setúbalin keskinäisissä pisteissä: Estoril 6 p, Chaves 5 p, Vitória de Setúbal 5 p. Chaves voitti Vitória de Setúbalin keskinäisten ottelujen maalierovertailussa.
1 2  Paços de Ferreira voitti Belenensesin keskinäisissä pisteissä: Paços de Ferreira 1–0 Belenenses, Belenenses 1–2 Paços de Ferreira.
1 2  Tondela voitti Aroucan kokonaismaalierovertailussa.
Prestonwood Baptist Church

| Prestonwood Baptist Church |
| --- | --- |
Suuntautuminen:  kristinusko
Kirkkokunta:  baptismi
Perustettu:  1977
Johtava pastori:  Jack Graham
Pääkirkko:  Plano, Texas
Jäseniä:  n. 15 815 /vko (2019)
Aiheesta muualla
Sivusto
Infobox OKNimi-testi OK: 
Prestonwood Baptist Church on kristillinen seurakunta, joka sijaitsee Planon kaupungissa Texasissa, Yhdysvalloissa. Seurakunnalla on yhteensä noin 15 800 viikoittaista kävijää. CBS Newsin mukaan seurakunta oli Yhdysvaltain 26. suurin megakirkko vuonna 2019.
Historia

Prestonwood Baptist Churchin ensimmäinen tilaisuus pidettiin 6. helmikuuta 1977 Pohjois-Dallasissa. Pastori Bill Weberin perustaman seurakunnan tilaisuudet pidettiin yhteisökeskuksissa ensimmäisen kahden vuoden ajan, minkä jälkeen seurakunta muutti uuteen kotiin Arapaho- ja Hillcrest-teiden kulmaan. Vuonna 1989 seurakunnan pastoriksi tuli tohtori Jack Graham ja hänen kaudellaan seurakunta lähti kasvuun. Vuonna 1999 seurakunta siirtyi suurempiin tiloihin. Vuonna 2006 seurakunta aloitti suunnitelmat laajentumiseksi ja vuonna 2008 toinen toimipiste avattiin Prosper Traililla. Syksyllä 2012 pohjoiskampuksen tiloja laajennettin 5 500 hengelle. Nykyisin seurakunnalla on kolme kampusta ja yli 49 000 jäsentä.
Pikaluistelun maailmancup

Pikaluistelun maailmancup on pikaluistelun kauden kestävä maailman korkeatasoisin kilpailusarja. Maailmancup-kiertueen järjestää Kansainvälinen luisteluliitto (ISU).
Maailmancup sai alkunsa, kun ISU päätti järjestää sarjamuotoisen kilpailun myös pikaluistelijoille muiden talvilajien maailmancupien osoittauduttua menestyksekkäiksi. Talvella 1985–1986 järjestettiin epävirallinen maailmancup, ja seuraavana talvena ensimmäinen virallinen maailmancup-kausi.
Maailmancup-kausi koostuu eri puolilla maailmaa järjestettävistä osakilpailuista. Osakilpailuissa luistellaan eri mittaisia matkoja ja yleiskilpailuja. Maailmancupissa miehet ja naiset kilpailevat kummatkin viidestä henkilökohtaisesta maailmancup-kokonaisvoitosta eri matkoilla, jotka miehillä ovat 500 metriä, 1 000 metriä, 1 500 metriä ja yhdistettynä 5 000 ja 1000 metriä sekä kaudesta 2011–2012 alkaen myös yhteislähtökilpailu. Naiset kilpailevat 500, 1 000, 1 500 ja yhdistetyn 3 000 ja 5 000 metrin cupeissa sekä yhteislähdössä. Lisäksi kilpaillaan joukkuetakaa-ajossa. Vuodesta 2012 alkaen on palkittu myös kokonaiscupin voittaja. Vuosina 2004–2009 ohjelmassa oli myös 100 metrin maailmancup sekä miehille että naisille.
Maailmancupissa luistelijoille jaetaan heidän menestyksenä mukaan palkintorahoja. Pääasiassa maailmancup-menestyksen perusteella valitaan kilpailijat myös matkakohtaisiin maailmanmestaruuskilpailuihin.
Pistelasku

| Sija | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A-divisioona | 100 | 80 | 70 | 60 | 50 | 45 | 40 | 36 | 32 | 28 | 24 | 21 | 18 | 16 | 14 | 12 | 10 | 8 | 6 | 5 | 4 | 3 | 2 | 1 |
| B-divisioona | 25 | 19 | 15 | 11 | 8 | 6 | 4 | 2 | 1 |  |  |  |  |  |  |  |  |  |  |  |  |  |  |  |
Polka Album

| Polka Album Bobby Vinton |
| --- | --- | --- |

Kokoelmalevyn tiedot
 Julkaistu: 1981
 Formaatti: LP
 Tyylilaji: polkka
 Levy-yhtiö: Tapestry
Bobby Vintonin muut julkaisut
| Bobby Vinton’s Greatest Hits 1981 | Polka Album 1981 | His Heart-Touching Magic 1983 |
Polka Album on Bobby Vintonin polkkakappaleita sisältävä kokoelma-albumi, joka julkaistiin vuonna 1981.
Kappaleet

Ob-Ladi-Ob-Lada
Just Because
You Are My Sunshine
Tic-Tock Polka
Strike Up the Band for Love
Paloma Blanca
Pennsylvania Polka
Too Fat Polka
Hoop-Dee-Doo Polka
That's Amore
Don't Let My Mary Go Round
Polka Memories Medley
Power over Ethernet

PoE-injektori.
Power over Ethernet (lyh. PoE) on tekniikka, jolla ethernet-lähiverkkoon yhdistetylle laitteelle voidaan järjestää virransyöttö saman kierretyn parikaapelin avulla, jota laite käyttää verkkoliikenteeseen. Standardi olettaa kaapeloinnin olevan vähintään tasoa CAT3 ja yli 13 W teholuokissa CAT 5. Tavanomaisia käyttösovelluksia ovat WLAN-tukiasemat ja -sillat, IP-valvontakamerat, IP-pöytäpuhelimet sekä pienet tietokoneet.